CELEX: 62007CA0348
Language: et
Date: 2009-03-26 00:00:00
Title: Kohtuasi C-348/07: Euroopa Kohtu (esimene koda) 26. märtsi 2009 . aasta otsus (Landgericht Hamburgi (Saksamaa) eelotsusetaotlus) — Turgay Semen versus Deutsche Tamoil GmbH (Direktiiv 86/653/EMÜ — Artikkel 17 — Füüsilisest isikust ettevõtjana tegutsevad kaubandusagendid — Lepingu lõppemine — Õigus saada hüvitist — Hüvitise suuruse arvutamine)

16.5.2009   
            
            
               ET
            
            
               Euroopa Liidu Teataja
            
            
               C 113/8
            
         Euroopa Kohtu (esimene koda) 26. märtsi 2009. aasta otsus (Landgericht Hamburgi (Saksamaa) eelotsusetaotlus) — Turgay Semen versus Deutsche Tamoil GmbH
   (Kohtuasi C-348/07) (1)
   
   (Direktiiv 86/653/EMÜ - Artikkel 17 - Füüsilisest isikust ettevõtjana tegutsevad kaubandusagendid - Lepingu lõppemine - Õigus saada hüvitist - Hüvitise suuruse arvutamine)
   2009/C 113/14
   Kohtumenetluse keel: saksa
   
      Eelotsusetaotluse esitanud kohus
   
   Landgericht Hamburg
   
      Põhikohtuasja pooled
   
   
      Hageja: Turgay Semen
   
      Kostja: Deutsche Tamoil GmbH
   
      Kohtuasja ese
   
   Eelotsusetaotlus — Landgericht Hamburg — Nõukogu 18. detsembri 1986. aasta direktiivi füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta (EÜT L 382, lk 17; ELT eriväljaanne 06/01, lk 181) artikli 17 lõike 2 punkti a tõlgendamine — Kaubandusagendi õigus saada pärast lepingu lõppemist hüvitist– Hüvitise suuruse arvutamine juhul, kui kasu, mida esindatav kaubandusagendi poolt hangitud klientidega tehtud tehingutelt saab, on kaubandusagendi kaotatud hüvitisest suurem
   
      Resolutiivosa
   
   
               1.
            
            
               Nõukogu 18. detsembri 1986. aasta direktiivi 86/653/EMÜ füüsilisest isikust ettevõtjana tegutsevate kaubandusagentide tegevust käsitlevate liikmesriikide õigusaktide ühtlustamise kohta artikli 17 lõike 2 punkti a tuleb tõlgendada nii, et selle alusel ei ole lubatud automaatselt piirata kaubandusagendi õigust hüvitisele agendilepingu lõppemise tõttu kaotatud vahendustasuga ka neil juhtudel, kui kasu, mida esindatav saab, on hüvitisest suurem.
            
         
               2.
            
            
               Direktiivi 86/653 artikli 17 lõike 2 punkti a tuleb tõlgendada selliselt, et juhul, kui esindatav kuulub kontserni, ei käsitata kasu, mida samasse kontserni kuuluvad ettevõtjad on saanud, üldjuhul osana esindatava kasust ning seega ei saa seda kaubandusagendile makstava hüvitise arvutamisel arvesse võtta.
            
         
      (1)  ELT C 235, 6.10.2007.